  Виталий Пронин 166 пи но 149 ныл.Та сярысь ивортӥз тазалыкез утёнъя министрлэн воштӥсез Людмила Гузнищева.- Туэ Выль арез туж умой пумитамы: кылем арен ӵошатыса, 72 нунылы тросгес вордӥськиз. Шумпотымон, ваньмыз тазаесь. Туэ 5 кыктоослы узырмимы, кылем арын та вакытэ ик кыктоен 1 анай гинэ вал. Берло 3 арзэ чаклано ке, лыдпусъёс возьмато: пиос, нылъёс сярысь, тросгес вордӥсько, таяз аре но югдур ӧз воштӥськы, - валэктӥз Л. Гузнищева.Умой соиз - тросэз нылпиос югыт дуннез адӟизы Выль ар бере, иське, Россилэн Президентэз Владимир Путин кичӧлтэмъя та семьяос пособие басьтыны быгатозы.Выль ар шутэтскон нуналъёсы врачъёс дӥне, юрттэт курыса, тросгес вазиськизы пиротехникалэсь сӧсырмемъёс. 34 сыӵе учыр пусъемын.Но кызьы валэктӥз Людмила Гузнищева, зол вӧсь луэмъёс таяз радэ ӧй вал. Тросэз адямиос бенгальской тылъёсын сэрен киоссэс сутылӥзы. Врач дӥне вуттэмын 8 нылпи: огез больницае кельтэмын, мукетъёсыз эмъюрттэт сётэм бере доразы келямын.Ангелина Снигирёва Туспуктӥз А. Горбунов  